open-index/open-wikipedia-markdown huggingface dataset:
Sikkerhetsventil

En sikkerhetsventil er en åpningsmekanisme som automatisk slipper ut overtrykk fra dampkjeler, trykkbeholdere, varmtvannsberedere, varmeanlegg eller andre systemer når trykk eller temperatur overstiger et forhåndsinnstilt nivå. Bilens radiatorlokk tjener i de aller fleste tilfeller også som en fjærbelastet sikkerhetsventil.
I noen systemer er sikkerhetsventilen supplert med et ekspansjonskar for å jevne ut termiske trykkvariasjoner.

Sikkerhetsventilen kom i vanlig bruk etter at dampmaskiner ble drivkraft i løpet av den industrielle revolusjonen. Dampkjeler uten sikring hadde en tendens til å eksplodere når overtrykket ble for stort.

Sikkerhetsventiler blir i dag brukt på mange apparater, fra autoklaver til oljeutvinningsutstyr og drivstoffylling for rakettutskytninger. 

Utformingen av sikkerhetsventiler er svært variert både i form og størrelse. Hovedprinsippet er likevel det samme: Et lokk som åpner for å slippe ut overtrykk; og som lukker automatisk når overtrykket er sluppet ut. «Lokket» kan være en tapp som står i et hull, med en vekt eller fjær som holder lokket på plass. Lokket må slutte tett, og kunne styres nøyaktig tilbake på plass, samtidig som at ventilen ikke skal løses ut i utide eller kunne bli manipulert ut over det forsvarlige.  

## Referanser


## Eksterne lenker
*
Andorra under Vinter-OL 1992

**Andorra under Vinter-OL 1992**. Fem sportsutøvere, fire menn og én kvinne fra Andorra deltok i alpint under Vinter-OL 1992 i Albertville i Frankrike. Andorra, som deltok for femte gang i et vinter-OL, vant ikke noen medaljer. Beste plassering var en 32.-plass i slalåm for menn. 
 
## Medaljer

 
## Eksterne lenker
* Resultater og profilside  på sports-reference.com
Gustav Adolfs torg

**Gustav Adolfs torg** er et torg i bydelen Norrmalm, Stockholm, oppkalt etter Gustav II Adolf. Torget fikk sitt nåværende navn i 1805, og hette før det balnt annet *Malmtorget* og *Norrmalmstorget*. Torget ligger ved Norrbros nordre ende og her møter broen Strömgatan, Fredsgatan, Malmtorgsgatan og Regeringsgatan. Torget regnes som et nullpunkt i Stockholm, herfra regnes alle avstander på vegene i Sverige, opprinnelig lå nullpunktet ved Storkyrkobrinken / Västerlånggatan.
Algerie under Vinter-OL 1992

**Algerie under Vinter-OL 1992**. Fire sportsutøvere, tre menn og én kvinne fra Algerie deltok i alpint under Vinter-OL 1992 i Albertville i Frankrike. Algerie, som deltok for første gang i et vinter-OL, vant ingen medaljer. Beste plassering var en 42.-plass i damenes storslalåm. 
 
## Medaljer

    
## Eksterne lenker
* Resultater og profilside  på sports-reference.com
Norrbro

**Norrbro** er en bro som går mellom Gamla Stan og Norrmalm i det sentrale Stockholm. Det er en 19&nbsp;m bred steinhvelvsbro over Norrström fra 1807, som strekker seg fra Lejonbacken ved Stockholms slott og går over Helgeandsholmen til Gustav Adolfs torg.

Broen består av tre deler som strekker seg over Stallkanalen, Helgeandsholmen og Norrström. Broens arkitekt er Carl Fredrik Adelcrantz, og med endringer gjort av Erik Palmstedt som var ansvarlig for bygget som ble innviet i 1807. Norrbro er den eldste bevarte steinbro i Stockholm. Mellom 2007 og 2010 fikk den en omfattende renovering for 175 millioner kroner og kunne bli innviet på nytt av kronprinsesse Victoria den 23. januar 2010.

## Tidligere broer

Forbindelsen nordover fra Stadsholmen er en del av Stockholms tidligste historie. Allerede fra 1288 finnes de første sikre opptegnelsene om «Stockholms nordlige bro» i et gavebrev fra kong Magnus Ladulås til Klara kloster. Videre i loven Upplandslagen, stadfestet av kong Birger Magnusson i år 1296, nevnes særskilt en «Stockholms bro».

Den opprinnelige strekningen til broen lå mer vest enn dagens og som en fortsettelse av Västerlånggatan. Den besto av en bro nord for Helgeandsholmen og en og deretter to broer sør der den senere anlagte broen hadde to ulike strekninger mer østover enn den første. Ved slutten av 1700-tallet var det tre broer gjort av tømmer der de to, Slaktarehusbron og Vedgårdsbron, som hadde samme strekning som den senere Norrbro.

Fra år 1654 var det et prosjekt til en bro i slottets aksel. En ny bro inngikk også i Nicodemus Tessins plan fra 1713 for slottets omgivelser. Carl Fredrik Adelcrantz fikk i 1781 godkjent sitt forslag for en ny bro, men den ble revidert og først etter endringer av Erik Palmstedt, som var ansvarlig for byggingen, kunne Norrbro stå ferdig i 1807. Grunnsteinen ble lagt ned av kong Gustav III.

## Referanser


## Litteratur
* Lundkvist, Klas (2006): ''Norrbro och Strömparterren''. Stockholm: Trafikkontoret, Stockholms stad : Stockholms stadsmuseum. Libris 10221944

## Eksterne lenker
*
Armheving

**Armheving** er en øvelse for trening av overkroppen, spesielt armene (triceps), brystet og skuldrene. Den utføres vanligvis i horisontal stilling med bare hender og tær i berøring med underlaget. Man hever kroppen opp til armene er strake, og senker seg deretter ned mot underlaget. De engelske betegnelsene for øvelsen; *push-up* eller *press-up*, gir sannsynligvis en bedre beskrivelse av bevegelsen.

For økt belastning kan man la være å gå helt opp og helt ned. For ytterligere økt vanskelighetsgrad kan man hvile på bare fingrene i stedet for handflatene. Øvelsen kan også utføres med bare en hand på underlaget.

For lavere belastning kan armhevninger utføres knestående (med føttene løftet), eller med hendene høyere enn føttene (for eksempel i en trapp). 

Øvelsen kan også utføres med større eller mindre avstand mellom hendene for derved å variere belastningen på de forskjellige muskelgruppene. Et annet eksempel er 'dand', som også er kjent som 'Hinduistisk armheving'. Det innebærer betydelig bøyning av overkroppen.

## Referanser


## Se også
*Benkpress

## Eksterne lenker
* Verdensrekorder i armheving
Argentina under Vinter-OL 1992

**Argentina under Vinter-OL 1992**. Tjue utøvere, sytten menn og tre kvinner, fra Argentina deltok i fem øvelser, aking, alpint, langrenn, freestyle og skiskyting, under Vinter-OL 1992 i Albertville i Frankrike. Argentina, som deltok for tolvte gang i et vinter-OL, vant ikke noen medaljer. Beste plassering var en 21.-plass i alpin kombinasjon for kvinner.

## Medaljer

 
## Eksterne lenker
* Resultater og profilside  på sports-reference.com
Ida Alstad

**Ida Alstad** (født 1985) er en norsk håndballspiller som spiller for . Hun spilte på Norges kvinnelandslag i håndball fra 2009 til 2016. Hun spilte inntil 2013 for Byåsen, 2013–14 for  og 2014–15 for . Alstad signerte i mars 2015 en fireårs-kontrakt med Byåsen som gjelder fra og med sommeren 2015. Vårsesongen 2016 var hun utleid til Győri Audi ETO KC.

Hun debuterte på landslaget 23. september 2009 mot Ungarn.

## Meritter landslag
* VM 2009 – Bronse
* EM 2010 – Gull
* VM 2011 – Gull
* OL 2012 – Gull
* EM 2012 – Sølv
* VM 2013  – 5.-plass
* EM 2014 – Gull
* VM 2015  – Gull
* EM 2014 – Gull
* OL 2016 – Bronse

## Referanser


## Eksterne lenker
* 
* Ida Alstad - Spillerprofiler hos Norges Håndballforbund
* Ida Alstad – Spillerprofil hos European Handball Federation
Fiskeboller

**Fiskeboller** er en vanlig matrett i Norge. 

Fiskebollene inneholder oppmalt fisk, og vanligvis melk, potetmel og salt.  De  serveres gjerne med hvit saus, det er også vanlig å bruke karri på, eller lage karrisaus. Det er vanligst å servere fiskebollene med poteter, og kanskje grønnsaker som raspede gulrøtter. Butterdeigskjell kan også serveres sammen med fiskebolleretten. Små fiskeboller (suppeboller) er også vanlige i fiskesuppe. 

Fiskeboller spises også på Færøyene, hvor de blir kalt *knettir*. Retten spises også i det sørlige Kina. Av kineserne blir fiskebollene lagd av surimi.

## Se også
* Fiskekaker
* Fiskepudding

## Eksterne lenker
Ole Georg Evensen

**Ole Georg Evensen** (født 12. mars 1921 i Flosta, død 27. september 2013 i Asker) var en norsk flyver, mest kjent for sine meritter under andre verdenskrig.

Evensen hadde sin første del av barndommen ved Bota ved Tvedestrandfjorden, og han var sønn av sjøkaptein Ole Evensen. Familien flyttet til Newcastle i England i 1928, da faren fikk tilbud om jobb der av en bekjent som eide en skipshandel.

Evensen meldte seg til tjeneste hos Royal Air Force da andre verdenskrig brøt ut, og ble sendt til Canada for å bli flyger. Han startet med å fly et Short Sunderland sjøfly, hvor han drev patruljering og jakt på fiendtlige undervannsbåter. Etter dette fløy han torpedofly over Biscaya, eskortetjeneste for de allierte konvoiene til Murmansk, og båttrafikken til Shetlandsgjengen til Norge. Han senket flere ubåter, reddet flere sjømenn, og ble selv truffet i kamp med et fiendtlig fly.

Etter krigen returnerte Evensen til Norge og drev med ruteflyvning. Han traff sin kone, flyvertinnen Berit Floberg fra Oslo, under et stopp i Tromsø.

## Utmerkelser
Evensen mottok Krigsmedaljen samt flere britiske og russiske medaljer for sin innsats under andre verdenskrig.

## Referanser


## Kilder
* A-magasinet: *Et liv i luften*, 1974
* Agderposten: side 34-35, 21. november 2009
* Aftenposten: http://tux.aftenposten.no/personalia/paperadsobi/424504.pdf
Australia under Vinter-OL 1992

**Australia under Vinter-OL 1992**. Tjueto sportsutøvere, femten menn og sju kvinner fra Australia deltok i ni sporter, aking, alpint, bobsleigh, freestyle, hurtigløp på skøyter, kortbaneløp, langrenn, kunstløp og skiskyting under Vinter-OL 1992 i Albertville i Frankrike. Australia, som deltok for tolvte gang i et vinter-OL, vant ikke noen medaljer. Beste plassering var en sjuendeplass i kortbaneløp 4 x 1 250 meter stafett for menn. Skøyteløperen Danny Kah var Australias flaggbærer under åpningsseremonien.

## Medaljer

## Eksterne lenker
* Resultater og profilside  på sports-reference.com
Belgia under Vinter-OL 1992

**Belgia under Vinter-OL 1992**. Fem sportsutøvere, fire menn og én kvinne fra Belgia deltok i kortbaneløp under Vinter-OL 1992 i Albertville i Frankrike. Belgia vant ikke noen medaljer, beste plassering var en sjetteplass i kortbaneløp 1 000 meter for menn. 
 
## Medaljer

## Kortbaneløp på skøyter

**Damer**

**Herrer**

## Eksterne lenker
*  Belgium at the 1992 Albertville Winter Games  på Sports-Reference/Olympics Besøkt 26. okt 2011.
Hvit saus

**Hvit saus**, også kjent som **béchamelsaus**, er en av basissausene i det franske kjøkken. Béchamelsaus er også vanlig innen italiensk matlaging, og er en viktig ingrediens i for eksempel lasagne. Sausen lages vanligvis gjennom at man visper inn oppvarmet melk i en hvetemel- og smørjevning, og tilsetter eventuelle ekstra smaker senere, som muskat, kraft, ost eller sennep. 

Hvit saus er i Norge mest kjent som følgesvenn til fiskeboller, men kan også brukes til røkt fisk, lutefisk, hummer og andre skalldyr, samt til kokt kjøtt og pølsebiter.

## Opprinnelse
Ifølge *[[Larousse gastronomique]]*, er sausen navngitt etter Louis de Béchameil, marquis de Nointel (1630–1703). Ifølge *Larousse* er sausen en forbedring av en tilsvarende saus velouté. Béchamel innehadde tittelen sjefsstuert i Ludvig XIVs hoff.
Jacob H. Smith

**Jacob Hurd Smith**  (født 29. januar 1840 i Ohio, død 1. mars 1918 i San Diego) var soldat i den amerikanske borgerkrigen og senere general i den den filippinsk-amerikanske krig i perioden 1901-1902.

## Tidlig karriere
Smith tjente i den amerikanske borgerkrigen for Nordstatene, og var en av de få offiserene som fikk flest fargede til hæren. Senere mistet han sin stilling som jurist i hæren da det gikk rykter at han ga lavere lønn til soldatene enn det som var avtalt.
Etter borgerkrigen ble Smith ofte stilt for krigsrett for skammelig oppførsel mot sine høyere offiserer, som senere ga han klengenavnet «Howling Jake» siden han ofte hylte til lederne sine.

## Den filippinsk-amerikanske krig
I 1899 ble Smith med graden oberst sendt til Filippinene for å kjempe i den filippinsk-amerikanske krig. Smith hadde allerede lært seg taktikk ettersom han hadde vært i vesten og jaktet på indianere, og mente at filippinerne ikke var verre enn indianerne.

For sitt mot i den spansk-amerikanske krigen bestemte William Howard Taft, den amerikanske guvernøren på Filippinene, å forfremme Smith til brigadegeneral og til øverstkommanderende for de amerikanske styrkene under samar-felttoget og ta over Samar-provinsen i 1901.
Smith behandlet filippinerne dårlig da han bestemte at matforsyninger til de sivile skulle stoppes, og at alle små landsbyer skulle brennes for å hindre at filippinerne brukte dem som baser.
Bedre ble det ikke da han ga ordre å drepe alle over ti år, noe som førte til at hele 2000 sivile ble henrettet under felttoget. Smiths grusomhet førte til at han i 1902 ble stilt for krigsrett og tvunget til å forlate sin stilling i mai samme år.

## Senere karriere
Etter Filippinene pensjonerte Smith seg og bosatte seg i Portsmouth i Ohio etter noen verdensreiser. Da USA ble med i første verdenskrig i 1917 ville Smith delta i krigen, men kunne ikke siden han var for gammel. Han døde 1. mars 1918 i San Diego i California.
Mynttorget

**Mynttorget** er et torg i Gamla stan i Stockholm. Her ligger blant annet Kanslihuset, Skandiahuset, Brandkontoret og Stallbron.

## Historikk
Bymuren rundt Gamla stan begynte å miste sin funksjon på 1600-tallet. Den ble derfor revet og omkring plassen der Norreport var, ble det anlagt et nytt torg. På slutten av 1600-tallet, eller muligens noe senere, fikk dette torget navnet Mynttorget etter det nye myntverkshuset, *«Kungliga Myntet»*, som i 1696 ble oppført på Ledamotshusets nåværende plass. I myntverkshuset ble svenske mynter preget fram til 1784. Deretter ble det revet, og på plassen ble det oppført et kongelig *kanslihus* som stod ferdig i 1790.

På begynnelsen av 1930-tallet ble det gamle kanslihuset revet, og et nytt ble oppført.

## Referanser


## Eksterne lenker
*
Bermuda under Vinter-OL 1992

**Bermuda under Vinter-OL 1992**. Én mannlig sportsutøver fra Bermuda deltok i aking under Vinter-OL 1992 i Albertville i Frankrike. Bermuda, som deltok for første gang i et vinter-OL, vant ikke noen medaljer. Beste plassering var en 30.-plass i aking ener for menn. 
 
## Medaljer

## Eksterne lenker
* OL-resultater på Sports-reference.com
Brasil under Vinter-OL 1992

**Brasil under Vinter-OL 1992**. Sju sportsutøvere, seks menn og én kvinne fra Brasil deltok i alpint under Vinter-OL 1992 i Albertville i Frankrike. Brasil, som deltok for første gang i et vinter-OL, vant ikke noen medaljer. Beste plassering var en 40.-plass i damenes storslalåm. 
 
## Medaljer

 
## Eksterne lenker
* Resultater og profilside  på sports-reference.com
Blanchs café

**Blanch's café** var en kafé som lå i en bygning på Hamngatan ved Kungsträdgården i Stockholm.

Operakällarens tidligere sjef Theodor Blanch (1835–1911) åpnet Blanchs café i juli 1868. Før han flyttet til Stockholm hadde Blanch vært hotelleier i Jönköping.

Blanchs café lå på bakkeplan i Konstföreningens hus, som ble innviet i 1868. Den var innredet som en pariserkafé. Interiøret var elegant og luftig, med krystallkroner, myke tepper og bekvemme stoler. Hver ettermiddag ble det spilt levende musikk på kafeen, og i spisesalen var det lagt ut svenske og utenlandske aviser. Blanch introduserte kelnere i livkjole og hvite duker på alle bord. I 1878 fikk Blanch's café som første etablissement i Stockholm elektrisk lys.

I 1879 førte Blanch opp Blancheteatern bak sin kafé. Bygningen ble erstattet av Sverigehuset på 1960-tallet, som en del av Norrmalmsreguleringen.

## Referanser


##
Ranasinghe Premadasa

**Ranasinghe Premadasa** (født 23. juni 1924, død 1. mai 1993) var den 3. presidenten på Sri Lanka. Han var president fra 2. januar 1989 til 1. mai 1993. Før han ble president var han statsminister i landet under Junius Richard Jayewardenes ledelse fra 6. februar 1978 til 1. januar 1989. Premadasa ble drept under et selvmordsangrep i Colombo av LTTE i 1993.

## Referanser
Glynn Pedersen

**Glynn Pedersen** (født 29. april 1981 i Thunder Bay, Canada) er en tidligere canadisk-britisk skihopper. Utenom Eddie Edwards er han den eneste som har representert Storbritannia i skihopping i OL.

Pedersen ble født i Canada, men har britiske foreldre. Han deltok for Canada i VM i 1999, der han ble nummer 52 av 67 deltakere i storbakken i Bischofshofen og nummer 62 av 69 deltakere i normalbakken i Ramsau. I 2000 byttet han statsborgerskap og ble britisk. Han deltok i kvalifiseringen i OL i Salt Lake City i 2002, men greide ikke å kvalifisere seg til selve rennene. I normalbakkekvalifiseringen ble han nummer 43 av 48 deltakere (de 38 beste kvalifiserte seg), og i storbakkekvalifiseringen ble han nummer 48 av 52, der de 36 beste kvalifiserte seg.

Glynn Pedersen deltok i kontinentalcupen (B-verdenscup) sesongen 2001/02. Hans beste plassering i kontinentalcupen var en 14.-plass av 29 deltakere i Ishpeming i USA 19. januar 2002. Samme sesong var han med i den tysk-østerrikske hoppuka, men ble slått ut i kvalifiseringen til alle de fire rennene.

## Referanser


## Eksterne lenker
* 
* BBC: British ski jumper gets Olympic nod (11. januar 2002)
* The Independent: Winter Olympics: Pedersen a serious flyer for Britain (10. februar 2002)
* The Independent: Winter Olympics: A Briton who can actually ski jump (12. november 2001)
Bulgaria under Vinter-OL 1992

**Bulgaria under Vinter-OL 1992**. Tretti sportsutøvere, 22 menn og åtte kvinner fra Bulgaria deltok i sju grener, aking, alpint, bobsleigh, kunstløp, langrenn, skihopping og skiskyting under Vinter-OL 1992 i Albertville i Frankrike. Bulgaria, som deltok for 13. gang i et vinter-OL, vant ingen medaljer. Beste plassering var to fjerdeplasser i skiskyting på damenes 7,5&nbsp;km og  3&nbsp;x&nbsp;7,5&nbsp;km for damer.  
 
## Medaljer

## Eksterne lenker
* Resultater og profilside  på sports-reference.com
Bolivia under Vinter-OL 1992

**Bolivia under Vinter-OL 1992**. Fem mannlige sportsutøvere fra Bolivia deltok i en sport, alpint under Vinter-OL 1992 i Albertville i Frankrike. Bolivia, som deltok for femte gang i et vinter-OL, vant ikke noen medaljer. Beste plassering var en 50.-plass i slalåm for menn. 
   
## Medaljer

## Eksterne lenker
* Resultater og profilside  på sports-reference.com
Vicke Andrén

**Victor Anders «Vicke» Andrén** (født 7. desember 1856 i Uddevalla, død 11. november 1930 i Stockholm) var en svensk kunstner.

Han har malt takmalerier i blant annet Stockholmsoperaen (idag Café Opera), Södra teatern, Oscarsteatern, Gustaf Vasa kyrka og van der Nootska palasset. Han var også en skikkelig reporasjetegner og likte tulletegninger som blant annet Strix, Kasper og Puck.

## Referanser


## Litteratur
* *Ständigt denne Andrén – Vicke Andrén och en gränslös bildvärld* av Nils Forsgren.

## Eksterne lenker
*
Klaragasverket

**Klaragasverket** var et gassverk i Stockholm ved Klara sjö som eksisterete mellom 1853 og 1919. Klaragasverket var byens første gassverk. Verket, som ble overtatt av byen i 1884, ble snart for lite, og et nytt, betydelig større gassverk ble oppført ved Värtan i 1890.
Canada under Vinter-OL 1992

**Canada under Vinter-OL 1992**. 108 sportsutøvere, syttini menn og tjueni kvinner fra Canada deltok i elleve sporter, aking, alpint, bobsleigh, kunstløp, langrenn, ishockey, hurtigløp på skøyter, kortbaneløp, skihopping, freestyle og skiskyting under Vinter-OL 1992 i Albertville i Frankrike. Canada kom trettendeplass med to sølv- og tre bronsemedaljer. Skøyteløperen Sylvie Daigle var Canadas flaggbærer under åpningsseremonien.

## Medaljer

## Medaljevinnerne
  
 
## Eksterne lenker
* Resultater og profilside  på sports-reference.com
Liste over Norges administrasjons-, planleggings-, moderniserings- og fornyingsministre

**Liste over Norges administrasjons-, planleggings-, moderniserings- og fornyingsministre** dekker statsråder i syv ulike departementer siden 1989. Disse departementene har hatt stadig skiftende navn i denne perioden, men dekkes i samme liste da de er naturlige etterfølgere av hverandre og i hovedsak har hatt samme arbeidsområder.

1 Bestyrende statsråd 5.–19. oktober 2001

Erna Solbergs regjering utnevnte ikke en minister innen dette feltet. Departementets arbeidsfelt ble fordelt på andre departementer.

## Se også
*Liste over Norges forbruker- og administrasjonsministre

## Kilder
*Norge – Statsråder – med tiltredelsesdato. *Store norske leksikon*. Besøkt 22. november 2009.
Jon Larsen (stortingsmann)

**Jon Larsen** (født 1769, død 1831), også kjent som *Brekk-Jo*, var gårdbruker på Smedseng lille, Vefsn, og stortingsmann.

## Personalia
Jon Larsen ble født i 1769 som sønn av gårdbruker Lars Jonsen (1739–1789) og Berit Sjursdatter (1741–1802) i Almdalen, Vefsn. Han hadde brødrene Kristian Larsen (1775–1854) og Sjur Larsen (1777–).

Jon Larsen inngikk sitt første ekteskap med Marit Olsdatter, som han fikk datteren Marit Jonsdatter (1798–1883) sammen med. Han inngikk sitt annet ekteskap med Anne Arntsdatter, og paret fikk datteren Marit Jonsdatter (1823–) og sønnen Lars Jonsen (1830–). Forøvrig hadde Anne Arntsdatter sønnen Arnt Matias Kristoffersen (1821–) fra et forhold med klokker Kristoffer Olsen. Arnt Kristoffersen flyttet senere til Steiro i Alstahaug, hvor han ble bonde og ordfører.

Både Jon Larsen og konen døde senhøstes i 1831 av meslinger. De yngste barna ble trolig satt bort til sin halvsøster, som da var gift på Bjørnå nedre.

## Stand og næringer
Jon Larsen bodde først i Almdalen, men flyttet i 1807 til Brekka under Smedseng lille.

Jon Larsen var bonde, båtbygger og sageier, og han drev også med tilberedning og salg av skinnklær.

Jon Larsen er mest kjent som stortingsmann. Han satt på det første storting i Norge (1815–1817) og var således den første stortingsmann fra Vefsn og sammen med biskop Mathias Bonsach Krogh i Alstahaug og amtmann Johan Ernst Berg i Bodø den første fra Nordland. Det sies at da han var kommet hjem fra Kristiania, møtte han frem på kirkebakken etter gudstjenesten og fortalte om det som Stortinget hadde drøftet og vedtatt. Folk lyttet til ham med stor oppmerksomhet.

## Smått
* Åsen Jo-Larsohaugen på sørsiden av Fustvatnet i Vefsn er oppkalt etter Jon Larsen.
* Jon Larsen omtales noen ganger feilaktig som *Johan Larsen Smitseng*. Dette var navnet som han ble innført med på Stortinget, og ikke døpenavnet.
* Larsen er oldefar til Bjarne Aaslid, ordfører i Hattfjelldal, Nordland.

## Referanser


## Kilder
* Svare, Reidar (1973): Vefsn Bygdebok: Særbind II. Sider 118-119. (Oppslått den 07.11.2010.)
* Geir Tverås arbeid.
* Samfunnsveven.no: Johan Larsen Smitseng.  (Besøkt den 07.11.2010.)
* Kvasir.no: Kart. (Besøkt den 07.11.2010.)

## Eksterne lenker
*
Chile under Vinter-OL 1992

**Chile under Vinter-OL 1992**. Fem mannlige sportsutøvere fra Chile deltok i alpint under Vinter-OL 1992 i Albertville i Frankrike. Chile, som deltok for tiende gang i et vinter-OL, vant ikke noen medaljer. Beste plassering var en 32.-plass i super-G for menn.

## Medaljer

## Eksterne lenker
* OL-resultater på Sports-reference.com
Fiskesuppe

**Fiskesuppe** er suppe som inneholder kraft (utkok) av fisk og smaker av det. Oppskrifter og bestanddeler varierer både etter tilgang på råstoff og etter hva en vil lage. Kraften (sjyen) er gjerne kokt ut på forhånd på fiskebein og annet som erfaringsmessig gir god smak.

En variant ligner på klar lapskaus eller betasuppe, der kjøttet er skiftet ut med fisk og væskeinnholdet er noe økt. Sydover i Europa kan både såkalt ufisk, blekksprut, skjell og sjøplanter være innblandet.

En annen variant er tilsatt meljevning, og inneholder mindre fiskebiter. Denne kan tilsettes fløte, reker eller små fiskeboller.

Det finnes ferdige suppeblandinger både på boks og som tørrstoff i poser.

En kjent variant av fiskesuppe er den franske retten bouillabaisse.
Den islandske kriseresponsmedaljen

**Den islandske kriseresponsmedaljen** (islandsk: *Heiðursmerki Íslensku friðargæslunnar*) er en islandsk medalje tildelt i forbindelse med Den islandske kriseresponsenheten (engelsk: Iceland Crisis Response Unit, forkortet ICRU). Medaljen ble første gang tildelt i 2004. Den tildeles offiserer for utmerket innsats i internasjonale operasjoner der ICRU deltar.

## Utforming
Medaljen er utført i bronse. I midten bærer den et motiv bestående av et kart over Island i metall satt på en stilisert globus i blått med lengde- og breddegrader markert med metallstriper. Randen er bred og opphøyd og bærer innskriften «ÍSLENSKA FRIÐARGÆSLAN» og «ICRU» i røde bokstaver. Stiliserte grener skiller de to delene av innskriften. Medaljen er opphengt i et blått bånd med midtstripe i hvitt, rødt og hvitt. Fargene er hentet fra Islands flagg.

## ICRU-medaljen i Norge
ICRU-medaljen er godkjent til bruk på norsk militær uniform og behandles i den sammenheng som tilhørende «Gruppe 5: Andre utenlandske dekorasjoner».

Medaljen ble i 2004 tildelt en norsk militæroffiser for innsats i ved Kabul internasjonale lufthavn, som var under islandsk kommando.

## Referanser


## Eksterne lenker
*  Oversikt over norske sivile og militære utmerkelser i *f-xtra*, nr. 1, 2009, bilag til *Forsvarets Forum*, nr. 11, 2009
Klara sjö

**Klara sjö** hører til et kanalliknende vannområde mellom Kungsholmen og Solna, Vasastaden, Norrmalm som forbinder Riddarfjärden i syd med Ulvsundasjön i nord.

Vannområdet omfatter utover Klara sjö, også Barnhusviken, Karlbergssjön samt Karlbergskanalen. Vannomsetningen er liten på grunn av trange forbindelser mot såvel Ulvsundasjön som Riddarfjärden. Den tidligere gassvirksomheten ved Klaragasverket har ført til at bunnen i Klara sjö er sterkt forurenset av metaller og organiske emner, først og fremst ulike tjæreemner fra gassverket som lå på den nordlige siden for Klara sjö mellom Kungsbron og Klarastrandsleden.

Fram til midten av 1800-tallets var Klara sjö fremdeles en sjø, som i store deler ble fylt igjen under byggingen av Klaragasverket, jernbanespor, Stockholms centralstation og Vasagatan. På *Werner von Rosenfeldts kart over Stockholm* fra 1702 er Klara sjö en stor vik av Mälaren som gikk helt opp til dagens Klarabergsgatan og Vattugatan. Over viken ledet en 500 meter lang flytebro, *Kungsholmsbron* (dagens Stadshusbron er 85 meter lang). *Karta öwfer Clarasjö* fra 1817 viser et prosjekt til nye strandlinjer rundt Klara sjö, *Hvarefter Wattnet bör fyllas*. Kartet fra 1915 viser utfyllingene for Klaragasverket og Stockholms centralstation.

Ved Klara sjös sydvestre strand ligger Stockholms stadshus og gamle Serafimerlasarettet. Klara sjö slutter i nord ved Kungsbron, der den går over til Barnhusviken.

## Klara sjö i forandring

Fil:Stockholm 1702a.jpg|Mälaren og Klara sjö 1702
Fil:Klara sjo 1827.jpg|Klara sjö 1827 med nye strandlinjer
Fil:Klara sjö 1915a.jpg|Kungsholmen og Klara sjö 1915


## Eksterne lenker
* Miljötillstånd och åtgärdsarbete för Klara sjö – Stockholms Miljöbarometer
Kungsträdgården

**Kungsträdgården**, vanligvis også kalt *Kungsan*, er en park som ligger på Norrmalm i det sentrale Stockholm. Den er sammen med Humlegården den eldste bevarte parken i Stockholm. Her lå en gang slottet Makalös. På den tiden var parken en innhegnet lysgårt der kun hoffet hadde tilgang, ved grindene stod bevæpnede vakter, så ingen uvedkommende skulle komme inn.

To konger ved navn Karl står som statuer i parken, Karl XII och Karl XIII.
Mange stockholmere omtaler statuene som *en løve omgitt av gryter og en gryte omgitt av løver*. Statuen av Karl XII, avduket den 30. november 1868, på 150-årsdagen for hans død ved Fredriksten, står i parkens søndre del. Mellom dem står Molins fontene og de almer som var sentrum for almstriden den 12-13. mai 1971.

Den vestra allé er oppkalt etter Jussi Björling, *[[Jussi Björlings allé]]* og den østre etter Birgit Nilsson, *[[Birgit Nilssons allé]]*.

## Eksterne lenker
*
Estland under Vinter-OL 1992

**Estland under Vinter-OL 1992**. Nitten sportsutøvere, fjorten menn og fem kvinner fra Estland deltok i fire sporter, langrenn, kunstløp, kombinert og skiskyting  under Vinter-OL 1992 i Albertville i Frankrike. Estland, som deltok for tredje gang som egen nasjon i et vinter-OL, vant ikke noen medaljer. Beste plassering var en sjetteplass i kombinert.

## Medaljer

  
## Eksterne lenker
* Resultater og profilside  på sports-reference.com
Filippinene under Vinter-OL 1992

**Filippinene under Vinter-OL 1992**. Én mannlig sportsutøver fra Filippinene deltok i én sport, alpint under Vinter-OL 1992 i Albertville i Frankrike. Filippinene, som deltok for andre gang i et vinter-OL, vant ikke noen medaljer. Beste plassering var en 49.-plass i slalåm for menn.

## Medaljer

 
## Eksterne lenker
* Resultater og profilside  på sports-reference.com
Värtagasverket

**Värtagasverket** er et gassverk i bydelen Hjorthagen i Stockholm, som leverer bygass til Stockholms gassnett. Verket eies og drives av Fortum Värme. I begynnelsen ble gassen produsert fra kull, men siden 1971 har den blitt produsert av nafta i et spaltegassverk. Produksjonen på gassverket ble lagt ned i 2011, og området er i dag under utvikling som en del av prosjektet Norra Djurgårdsstaden.
Danmark under Vinter-OL 1992

**Danmark under Vinter-OL 1992**. Seks sportsutøvere, fire menn og to kvinner fra Danmark deltok i tre grener, alpint, kunstløp og langrenn i Vinter-OL 1992 i Albertville i Frankrike. Danmark, som deltok for sjuende gang i et vinter-OL, vant ingen medaljer. Beste plassering var en 15.-plass i damenes kunstløp.
 
## Medaljer

 
## Eksterne lenker
* Resultater og profilside  på sports-reference.com
Gennadij Prokopenko

**Gennadij Jurjevitsj Prokopenko** (russisk: Геннадий Юрьевич Прокопенко; født 18. januar 1964 i Perm) er en russisk tidligere skihopper som representerte Sovjetunionen. Han konkurrerte internasjonalt mellom 1981 og 1985.

Prokopenko debuterte i verdenscupen med 72.-plass i Oberstdorf 30. desember 1981. Hans beste plassering i verdenscupen var en 5.-plass i normalbakken i Lahtis i 1984. Sammenlagt i verdenscupen var 51.-plass i 1983/84 hans beste resultat. I den tysk-østerrikske hoppuka var hans beste sammenlagtplassering 32.-plass i 1984/85.

Han deltok i VM i 1982 og 1985, samt lag-VM i 1984. Individuelt oppnådde han 18.-plass i storbakken i Oslo i 1982 og storbakken i Innsbruck i 1985. I lagkonkurransene ble Sovjetunionen med Prokopenko på laget nummer 9 i 1982 og i Engelberg i 1984, og nummer 10 i 1985.

I OL i Sarajevo i 1984 ble Gennadij Prokopenko nummer 26 i normalbakken og nummer 30 i storbakken. Han ble nummer 18 i skiflygings-VM i Harrachov i 1983. I dette mesterskapet satte han sovjetisk rekord med 159 meter. Han vant hopprennet i vinter-Universiaden i Cortina d'Ampezzo i 1985.

## Referanser


## Kilder
* Sports-Reference.com: Gennady Prokopenko 
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Flying Skier: Gennadij Prokopenko (russisk)

## Eksterne lenker
*
Kënga Magjike

***Kënga Magjike*** (norsk: magisk sang) er en albansk TV-sendt talentkonkurranse, der sangere konkurrerer med sanger som ikke tidligere er utgitt. Den første utgaven av konkurransen fant sted i 1999, og har vært arrangert siden årlig. Som regel finner den sted i november. Det er artisten og TV-programlederen Ardit Gjebrea som står bak konseptet. Han har vært vert for alle utgavene av Kënga Magjike, enten alene, eller sammen med en eller to medverter, blant annet med Brigitte Nielsen.

**Kënga Magjike** har tidligere vært sendt på flere TV-kanaler gjennom historien, og sendes også på kanaler utenfor Albania. Kënga Magjike 2009 ble sendt på TV Klan.

**Kënga Magjike** har blitt arrangert i Albania hvert år, utenom i 2004-versjonen, som ble arrangert i Kosovo. Denne blir referert til som 2004-versjonen, selv om den fant sted i 2005.

Det blir brukt en jury for å bestemme deler av utfallet i konkurransen. I 2003 bestod juryen kun av kvinner, som var første gang i en albansk sangfestival.

## Vinnere

## Verter

## Se også
Festivali i Këngës

## Eksterne lenker
* 
* Offisiell side for Kënga Magjike
* TV Klan
Finland under Vinter-OL 1992

**Finland under Vinter-OL 1992**. Sekstito sportsutøvere, førtini menn og tretten kvinner fra Finland deltok i åtte sporter, alpint, langrenn, kombinert, hurtigløp på skøyter, skiskyting, skihopping, freestyle og ishockey under Vinter-OL 1992 i Albertville i Frankrike. Finland kom på åttendeplass med tre gull-, en sølv- og tre bronsemedaljer. Ishockeyspilleren Timo Blomqvist var Finlands flaggbærer under åpningsseremonien.

## Medaljer

     
## Medaljevinnerne
 
  
## Eksterne lenker
* Resultater og profilside  på sports-reference.com
Bydeler i Hamar

Ifølge Statistisk sentralbyrå har Hamar by 31&nbsp;999 innbyggere.  Andre forsteder er Hjellum, Ridabu, Stavsberg, og Ottestad. Tettstedene i kommunen er Ingeberg, med 638 innbyggere, og Slemsrud, med 406 innbyggere &ndash; begge disse ligger opp mot Øvre Vang. Boligfeltene Vangli og Grubhol ligger langs riksvei 25 mot Løten. En liten del av tettstedet Ilseng strekker seg også inn i Hamar kommune.

## Bydeler
### Briskeby
**Briskeby** er en bydel på Hamar, blant annet kjent for fotballaget Hamarkameratenes hjemmearena, Briskeby gressbane.

### Disen
Bydelen er del av Disen gård, tidligere beliggende i Vang og innlemmet i Hamar kommune ved byutvidelsen i 1946

### Storhamar
**Storhamar** er en bydel på Hamars vestkant og er blant annet kjent for breddeidrettslaget Storhamar Idrettslag som bedriver ishockey, fotball, håndball og kunstløp. Bydelen ligger i området rundt Domkirkeodden, på det som før var *Storhamar gårds* grunn og har en varierende bygningsmasse som spenner seg fra tradisjonelle eneboliger til blokkbebyggelse knyttet mot Hamar og Omegn Boligbyggelag.

## Forsteder

### Ingeberg
Ingeberg er et tettsted i Hamar kommune, og ligger cirka fem kilometer øst for byen.

### Ridabu

Ridabu er en forstad til Hamar som ligger i et historisk viktig område. Gårdene Torshov og Vidarshov ble sannsynligvis brukt som gudesteder i før-kristen tid, mens Åker gård var et høvdingsete og maktsentrum. Det er gjort arkeologiske funn på alle stedene. Planene for riksvei 25, som går gjennom Ridabu, måtte i sin tid gjøres om på grunn av fredede gravhauger i området.

Ridabu var tidligere navnet på hele Vangsområdet, men med oppføringen av Vang kirke, endret det seg. Da tettbebyggelsen kom etter krigen, ble Ridabu navnet.

To av Norges mest kjente kokebokforfattere gjorde karriere på Ridabu: Hanna Winsnes' *Lærebog i de forskellige grene af husholdningen* kom ut i 1845. Henriette Schønberg Erken ga i 1914 ut *Stor kokebok for større og mindre husholdninger*. De var bosatt på nabogårdene Vang prestegård og Dystingbo gård.

### Smeby og Solvang

Smeby og Solvang er to forsteder om lag to kilometer nord for Hamar sentrum, tettstedene blir ofte sett på som ett tettsted av utenforstående. Begge stedene ligger tett inntil hverandre og har i grunnen vokst sammen og av den grunn finnes det bare én velforening, nemlig *Smeby og Solvang Vel*. 

### Slemsrud
Slemsrud er et tettsted i Hamar kommune i Hedmark, og ligger cirka ti kilometer nordøst for byen. Øvre Vang kirke ligger på Slemsrud. Fotballaget Fart har også tilholdssted her.

## Liste over bydeler i Hamar
### Bydeler
**Hamar vest:**
*Ajer
*Bondesvea
*Furuberget 
*Hol
*Prestrud
*Storhamar
**Hamar øst:**
*Ankerløkka
*Briskeby
*Mæhlumsløkka
*Børstad
*Solvang
*Smeby
*Disen
*Østbyen

**Hamar sentrum:**
*Sagatun

### Forsteder
*Hjellum
*Ingeberg
*Ottestad
*Ridabu
*Slemsrud

## Referanser


## Eksterne lenker
* Statistisk sentralbyrå. Tettsteder. Folkemengde og areal, etter kommune. 1. januar 2009
* Hamar kommune
Stadsfullmäktige

**Stadsfullmäktige** er det høyeste folkevalgte organet i en bykommune (stad) i Finland. Den samme betegnelsen var også i bruk i bykommuner i Sverige mellom 1863 og 1970. Stadsfullmäktige svarer til betegnelsen bystyre i Norge.

## Sverige
Kommunalforordningene av 1862 innførte stadsfullmäktige som det høyeste folkevalgte organet i byene i Sverige. Byer med færre enn 3&nbsp;000 innbyggere kunne velge å beholde den eldre ordningen *allmän rådstuga*, der alle stemmeberettigede fikk møte og velge medlemmer av kommunale organer.

Først på 1900-tallet hadde nesten alle byer innført stadsfullmäktige. Allmän rådstuga ble ikke med i kommuneloven av 1953, som bestemte at alle byer måtte ha et stadsfullmäktige.

Sverige opphevet skillet mellom by- og landkommuner i forbindelse med kommunereformen av 1971. Kommunfullmäktige ble innført som betegnelse på det høyeste folkevalgte organet i alle kommuner. Svenske kommuner som etter 1971 har valgt å kalle seg by (stad), har gjort dette uten hjemmel i lov. De har ikke kunnet bruke betegnelsen stadsfullmäktige.

## Finland
Etter forordninger om det kommunale selvstyret i 1873 og 1883 måtte byer i Finland med mer enn 2&nbsp;000 skattepliktige innbyggere ha et stadsfullmäktige. Mindre byer kunne velge å beholde *rådhusstämman*, der alle stemmeberettigede kunne møte.

Kommuneloven for byene av 1917 bestemte at alle byer skulle ha et stadsfullmäktige.

Finland opphevet det formelle skillet mellom by- og landkommuner med kommuneloven av 1995. Både loven av 1995 og den nye kommuneloven av 2015 har åpnet for at kommuner likevel kan kalle seg by (stad). Byene i Finland kan velge å bruke betegnelsen stadsfullmäktige om sitt høyeste folkevalgte organ.

## Referanser
Honduras under Vinter-OL 1992

**Honduras under Vinter-OL 1992**. Én kvinnelig sportsutøver fra Honduras deltok i langrenn under Vinter-OL 1992 i Albertville i Frankrike. Honduras, som deltok for første og hittil eneste gang i et vinter-OL, vant ikke noen medaljer. Beste plassering var en 50.-plass på 10 km klassisk stil for damer.
 
## Medaljer

## Eksterne lenker
* OL-resultater på Sports-reference.com
Ut av kroppen-opplevelse

**Ut av kroppen-opplevelse** er en subjektiv opplevelse av at man flyter ut av sin egen kropp. I noen tilfeller opplever man sin fysiske kropp fra et sted utenfor denne. Mange mennesker har på ett eller annet tidspunkt en ut av kroppen-opplevelse.

Historier fra mennesker som har vært klinisk døde og deretter blitt gjenopplivet, involverer ofte et lys i enden av en tunnel eller at de har sett operasjonsstuen og helsepersonellet ovenfra. Disse kalles nær døden-opplevelser. Opplevelsene kan også komme i grenselandet mellom REM-søvn og våken tilstand. De kan utløses av blant annet fysiske eller mentale traumer eller psykedeliske stoffer. De kommer gjerne i forbindelse med søvnparalyse og bevisst drømming.

Innen alternativbevegelsen kobles opplevelsene ofte mot åndelighet og parapsykologi, hvor de kalles «astralreiser» eller «åndevandringer».

## Referanser
Isdrift (andre betydninger)

**Isdrift** kan bety:

* Skjæring av natur-is til kjøling: Isdrift
* Omtale av is i bevegelse (drivis).
* Skogsdrift el.l. som forutsetter is som bærer av maskiner og utstyr.
ProgPower USA

**ProgPower USA** er en årlig progressiv-/power metal-musikkfestival i USA, stiftet av Glenn Harveston. 

Festivalen ble arrangert for første gang i februar 2001 i Lansing (Illinois). De påfølgende festivalene er blitt arrangert i Atlanta (Georgia).

De første årene ble det avholdt et kveldsarrangement kalt «Mid-Week Mayhem» etterfulgt av en «Showcase» dagen etter, før selve festivalen tok sted over to dager. Fra og med 2016 ble oppvarmingsarrangementene avskaffet, og i stedet ble festivalen utvidet til å vare fire dager.

I 2020 og 2021 ble festivalen avlyst på grunn av COVID-19-pandemien.

## Norske band på festivalen
*Spiral Architect (2001)
*ARK (2001)
*Pagan's Mind (2003, 2007, 2009, 2014, 2024)
*Circus Maximus (2005, 2006, 2009, 2013, 2016, 2024)
*Conception (2005, 2022)
*Jorn (2006)
*Communic (2007)
*Leave's Eyes (2010)
*Illusion Suite (2010)
*Leprous (2010, 2014, 2024)
*Ihsahn (2011, 2022)
*Withern (2014)
*Divided Multitude (2014)
*Green Carnation (2016, 2023, 2025)
*Triosphere (2018)
*Temic (2025)
På 2014-festivalen spilte Pagan's Mind albumet *[[Celestial Entrance]]* i sin helhet. I 2016 spilte Green Carnation sitt album *Light of Day, Day of Darkness* i sin helhet.

## Referanser


## Eksterne lenker
* 
*
Manglerud politistasjon

**Manglerud politistasjon** er en av Oslo politidistrikts syv politistasjoner og ligger i Plogveien 31. Den ble opprettet som bydelspolitistasjon i 1968.

Fra 01.01.2020 er det ikke lenger politivakttjeneste på Manglerud Politistasjon da dette er samordnet med Stovner politistasjon.

Den 23. april 2025 erstattes Manglerud og Stovner politistasjoner av den nye Oslo øst politistasjon i Nedre Kalbakkvei 82.
## Referanser
Hellas under Vinter-OL 1992

**Hellas under Vinter-OL 1992**. Åtte sportsutøvere, sju menn og én kvinne fra Hellas deltok i tre sporter, alpint, langrenn og skiskyting under Vinter-OL 1992 i Albertville i Frankrike. Hellas vant ikke noen medaljer, beste plassering var en 16.-plass i langrenn 4 x 10 km stafett.

## Medaljer

## Eksterne lenker
* Resultater og profilside  på sports-reference.com
Frankrike under Vinter-OL 1992

**Frankrike under Vinter-OL 1992**. 109 sportsutøvere, syttini menn og tretti kvinner fra Frankrike deltok i tolv sporter under Vinter-OL 1992 i Albertville i Frankrike. Vertsnasjonen Frankrike kom på sjuendeplass med tre gull-, fem sølv- og en bronsemedalje. Fabrice Guy var Frankrikes flaggbærer under åpningsseremonien.  
 
## Medaljer

 
## Medaljevinnerne

## Eksterne lenker
* Resultater og profilside  på sports-reference.com
Tollanderska priset

**[[Karl Emil Tollander]]s pris og Tollanderska medaljen** deles ut av Svenska litteratursällskapet på Runebergsdagen den 5. februar.

## Prisvinnere

*1913 – Valfrid Vasenius og Bertel Gripenberg
*1914 – Hjalmar Procopé, Arvid Mörne og Jacob Tegengren 
*1915 – Jacob Tegengren, John Arnold Bergh og Sigrid Backman
*1916 – Hjalmar Procopé, Ture Janson, Richard Malmberg og Runar Schildt
*1917 – Karin Smirnoff, Jarl Hemmer, Ragnar Ekelund, Erik Furuhjelm og Gabriel Sanden
*1918 – Emil Zilliacus og Runar Schildt
*1919 – Ragnar Ekelund
*1920 – Jarl Hemmer
*1921 – Arvid Mörne
*1922 – Josefina Bengts
*1923 – Ture Janson
*1924 – Wilhelm Ruuth
*1925 – Sigurd Nordenstreng
*1926 – Bertel Gripenberg
*1927 – Arvid Mörne
*1928 – Gabriel Rein
*1929 – Arvid Mörne
*1930 – Emil Zilliacus
*1931 – Arvid Mörne
*1932 – Emil Zilliacus
*1933 – R.R. Eklund
*1934 – Hagar Olsson
*1935 – Hans Ruin
*1936 – Sigurd Frosterus
*1937 – Sally Salminen
*1938 – Eric Anthoni
*1939 – Harald Jernström
*1940 – Jacob Tegengren
*1941 – Ivar Heikel
*1942 – Bertel Gripenberg
*1943 – Elmer Diktonius
*1944 – R.R. Eklund
*1945 – Bertel Hintze
*1946 – Solveig von Schoultz
*1947 – Olav Ahlbäck
*1948 – Mirjam Tuominen
*1949 – Sven Lindman
*1950 – Hagar Olsson
*1951 – Eirik Hornborg
*1952 – Göran Schildt
*1953 – Walentin Chorell
*1954 – Oscar Parland
*1955 – Ole Torvalds
*1956 – Göran Stenius
*1957 – Åke Granlund
*1958 – Bo Carpelan
*1959 – Carl-Rudolf Gardberg
*1960 – Erik Heinrichs
*1961 – Anna Bondestam
*1962 – Bo Carpelan
*1963 – Oscar Parland
*1964 – Nils Erik Wickberg
*1965 – Lars Huldén
*1966 – Christer Kihlman
*1967 – Rabbe Enckell og Anders Cleve
*1968 – Birgit Klockars og Kurt Zilliacus
*1969 – Ralf Nordgren og Johan Wrede
*1970 – John Gardberg
*1971 – Tove Jansson
*1972 – Karin Allardt Ekelund
*1973 – Olof Enckell
*1974 – Tito Colliander
*1975 – Oscar Nikula
*1976 – Thomas Warburton
*1977 – Nils Erik Wickberg
*1978 – Valdemar Nyman
*1979 – Anna Bondestam
*1980 – Stig Jägerskiöld
*1981 – Solveig von Schoultz
*1982 – Lorenz von Numers
*1983 – Bo Carpelan
*1984 – Torsten Steinby
*1985 – Johannes Salminen
*1986 – Gösta Ågren
*1987 – Georg Henrik von Wright
*1988 – Christer Kihlman
*1989 – Johan Wrede
*1990 – Peter Sandelin
*1991 – Göran Schildt
*1992 – Mikael Enckell
*1993 – Jan-Magnus Jansson
*1994 – Claes Andersson
*1995 – Lars Huldén
*1996 – Erik Allardt
*1997 – Olle Sirén
*1998 – Tua Forsström
*1999 – Märta Tikkanen
*2000 – George C. Schoolfield
*2001 – Erik Kruskopf
*2002 – Jörn Donner
*2003 – Merete Mazzarella
*2004 – Carl Jacob Gardberg
*2005 – Irmelin Sandman Lilius
*2006 – Inga-Britt Wik
*2007 – Johan Bargum
*2008 – Klaus Törnudd
*2009 – Leif Salmén
*2010 – Ralf Långbacka
*2011 – Ulla-Lena Lundberg
*2012 – Kurt Högnäs
*2013 – Rainer Knapas
*2014 – Bo Lönnqvist
*2015 – Birgitta Boucht
*2016 – Bengt Ahlfors
*2017 – Max Engman
*2018 – Kjell Westö
*2019 – Tuva Korsström
*2020 – Monika Fagerholm
*2021 – Fredrik Lång
*2022 – Robert Åsbacka
*2023 – Gustav Björkstrand
*2024 – Ralf Andtbacka
*2025 – Lars Sund

## Eksterne lenker
* Bibliotekene
Carl Aage Præst

**Carl Aage Andersen Præst** (født 26. februar  1922 i København, død 19. november 2011) var en dansk fotballspiller. Han spilte 24 A-landskamper for  og scoret 17 mål. Han var en del av bronselaget under OL i 1948 da Danmark vant 5-3 over England, og kunne dermed motta bronsemedalje.

Han spilte i mange år i Juventus, og han er den utlendingen i Juventus som har spilt flest kamper i Serie A noensinne.
I november 2008 ble han tatt opp i DBU Hall of Fame.

## Karriere
* Østerbros Boldklub
* Juventus
* SS Lazio

## OL-medaljer
* 1948  London -  Bronse i fotball  Danmark

## Referanser


## Eksterne lenker
*
Refsnes

**Refsnes** eller **Revsnes** kan bety.

* Refsnes (Kvæfjord)
* Refsnes mellom Rørvik og Brønnøysund
* Refsnes (Rissa) 
* Refsnes, Bryne på Jæren
* Refsnes Gods
* Refsnes naturreservat
* Refsnes ved Finnsnes
* Revsnes i Stoksund
* Revsnes i Lærdal. Tidligere fergested, nå erstattet med Fodnes.
Nils Stolzlechner

**Nils Stolzlechner** (født 1962 i Østerrike) er en tidligere amerikansk skihopper av østerriksk opprinnelse. Han konkurrerte internasjonalt mellom 1982 og 1986.

Stolzlechner debuterte internasjonalt med 6.-plass i lagkonkurransen i VM i Oslo i 1982, og ble nummer 5 i lagkonkurransen i VM i Innsbruck i 1985. Hans beste plassering individuelt i VM er 25.-plass i normalbakken i Seefeld i 1985. I verdenscupen er hans beste resultat en 8.-plass i Cortina d'Ampezzo i 1985. Sammenlagt i verdenscupen ble han som best nummer 49 i 1984/85. I VM i skiflyging i Harrachov i 1983 ble han nummer 29. Hans beste sammenlagtplassering i den tysk-østerrikske hoppuka var 34.-plass i 1983/84.

Etter at han ga seg som skihopper, begynte han med surfing og senere kiteboarding. Han er i dag (2009) rangert som USAs femte beste kiteboarder. Han er direktør for et hotell i Corpus Christi, Texas, og driver i tillegg sitt eget kiteboard-designfirma.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* The Kiteboarder Magazine

## Eksterne lenker
*
Solveig von Schoultz-prisen

**Solveig von Schoultz-prisen** er en finsk litteraturpris oppkalt etter forfatteren Solveig von Schoultz. Prisen deles ut av en pris komité oppnevnt av Svenska folkskolans vänner i en konkurranse for finske forfattere som har fylt 30 år og som skriver på svensk. Prisen ble opprettet i 2004. Annen hvert år som konkurranse i noveller, annen hvert år i lyrikk.

## 2020 (lyrikk)
*Førstepris: Annakaisa Suni
*Andrepris: Gunilla Malm
*Tredjepris: Sara Ebersson

## 2019 (noveller)
*Førstepris: Otto Donner
*Andrepris: Cecilia Langels
*Tredjepris: Marika Aminoff-Sundell

## 2018 (lyrikk)
*Førstepris: Lotta Palmgren
*Andrepris: Isabella Grüssner-Sarling
*Tredjepris: Johanna Evenson

## 2017 (noveller)
*Førstepris: Mats Backström
*Andrepris: Maria Kallio
*Tredjepris: Ulrika Hansson

## 2016 (lyrikk)
*Førstepris: Rickard Eklund
*Andrepris: Malin Slotte
*Tredjepris: Camilla Thelestam

## 2015 (noveller)
*Førstepris: Susann Uggeldahl
*Andrepris: Maria Rönnqvist
*Tredjepris: John Christian Nordman

## 2014 (lyrikk)
*Førstepris: Sebastian Johans, Uppsala
*Andrepris: Åsa-Maria Berg Levinsson, Fristad
*Tredjepris: Lisa Sjöholm, Stockholm

## 2013 (noveller)
*Førstepris: Ann-Sofi Carlsson
*Andrepris: Solveig Eriksson
*Tredjepris: Ann-Christine Snickars

## 2012 (lyrikk)
*Førstepris: Karin Erlandson
*Andrepris: Sonja Nyström
*Tredjepris: Kristian Brunell

## 2011 (noveller)
*Førstepris: Ulf Överfors
*Andrepris: Ann-Helen Berg
*Tredjepris: Ida Fellman

## 2010 (lyrikk)
*Førstepris: Katarina Schmidt
*Andrepris: Lotta Wilenius
*Tredjepris: Ulrika Gustafsson

## 2009 (noveller)
*Førstepris: Solveig Eriksson
*Andrepris: (Delt) Iris Backlund, Maria Lönnberg
*Tredjepris: Maria Grundvall

## 2008 (lyrikk)
*Førstepris: Katarina von Numers-Ekman
*Andrepris: Christel Sundqvist
*Tredjepris: Katherine Laurent

## 2007 (noveller)
*Førstepris: Katherine Laurent
*Andrepris: Monica Fjällström
*Tredjepris: Monica Cleve

## 2006 (lyrikk)
*Førstepris: Mary Kuusisto
*Andrepris: 
*Tredjepris:

## 2005 (noveller)
*Førstepris:
*Andrepris: 
*Tredjepris: Camilla Ahlström-Taavitsainen

## 2004 (lyrikk)
*Førstepris: Anna Gullichsen
*Andrepris: Gun Anderssén-Wilhelms
*Tredjepris: Camilla Lindberg

## Referanser


## Eksterne lenker
* Svenska folkskolans vänner – Solveig von Schoultz-konkurransen